ร้านนี้อยู่ตรงข้ามร้านห่านย่างที่ผมรีวิวไปก่อนหน้านี้ครับ เพียงแค่เดินเข้าไปในซอยก็จะเห็นคนต่อแถวอยู่เต็มไปหมด ถ้าโชคดีหน่อย แถวก็จะสั้น แต่ไม่ต้องห่วงครับ ร้านนี้ จ่ายเงินที่แคชเชียร์แล้วเอาบิลไปให้พนังงานที่อยู่หน้าเตาก็จะได้ อาหารที่เราสั่งแล้วครับ 

ครั้งแรกที่ผมมาร้านนี้นั้นนานมากแล้วครับ มาด้วยความงงๆ เพราะอิ่มจากห่านเดินเข้ามาซอยตรงข้ามทำไมคนเยอะจัง ขายไรหว่า พอเดินไปดูก็ อ่อ ทาร์ตไข่หนิ จะอร่อยสักแค่ไหนเชียวเพราะ ในขณะนั้นในหัวผมมีแต่ว่า ร้าน ka-nom ในไทย เพราะสำหรับผมตอนนั้นเด็ดมาก ถึงมากที่สุด มาถึงถิ่นก็คงไม่ต่างกันมากเท่าไรหรอก

ผมเลยบอกเพื่อนผมที่ไปด้วยตามที่ผมคิด ว่า "มันคงไม่ต่างกันเท่าไรหรอก ของไทยก็อร่อยมากๆ แล้ว อยากกินก็ไปต่อละกัน เดี๋ยวดูดบุหรี่รอตรงนี้"
เพื่อนผมออกมาพร้อมกับกล่อง 6 ชิ้น ร้อนๆ เพิ่งอบเสร็จ เห็นว่าซื้อมาเยอะ ด้วยความที่เห็นว่าหน้าตามันช่างชวนรับประทานมาก เหมือนมันบอกว่า "กินชั้นเร็ว กินชั้นเร็ว" ดังนั้นผมจึงขอชิมจากของเพื่อนไปหนึ่งชิ้น.........กัดไปคำแรก โอ้วพระเจ้า ทาร์ตไข่อะไรเนี่ย ช่างรุ่ยและกรอบได้มากมายขนาดนี้ ส่วนเนื้อไข่เหลืองออกส้ม แทบทะลักออกมาลวกปาก

คำที่สอง (ประมาณกลางชิ้น) โอ้โห ไข่ทะลักครับ ทะลักเหมือนน้ำทะลักจากเขื่อนเลยทีเดียว หนามากๆ ประมาณว่าใช้ไข่ทั้งฟองแน่ๆ แต่ไม่รู้ว่าผสมไข่ขาวหรือเปล่า

หลังจากทานไปสองคำ ร้านในดวงใจผมตกกระป๋องทันที 555555 ทาร์ตไข่ต้นตำรับมันอร่อยแบบนี้นี่เอง หลังจากรอบนั้นทุกครั้งที่ผมมาจะต้องมาร้านนี้ให้ได้ครับ ไม่ว่าจะต่อแถวยังไงก็จะรอ เพราะต้องมาทานห่านย่างอยู่แล้ว 555555 รอบนึงมาต้องมาอัดสองรอบเลยทีเดียวครับ (แต่รอบนี้อด)

ราคา ชิ้นละ 8 MOP 6 ชิ้น 45 MOP 12 ชิ้นจำราคาไม่ได้ครับ นอกนั้นทางร้านยังมา ชานม ขามะนาว และ แซนวิชอีกหลายอย่างมากครับ แต่ลองแค่ชานม ออกเช้มข้นกว่าตามร้านข้าวครับ แก้วละ 10-12 MOP

ปล. ยังมีอีกร้านที่เป็นแฟนกันกับเจ้าของร้านนี้ครับ Lord Stow รสชาติเหมือนกันครับ ในเวเนเชี่ยนก็มีแล้วไม่ต้องไปไกลมาก
